google/wiki40b huggingface dataset:
जॉन आस्टिन

जॉन आस्टिन (John Austin ; ३ मार्च सन्‌ १७९० - १८५९) एक अंग्रेज न्यायज्ञ थे। उन्होने विधि के दर्शन तथा विधिशास्त्र पर बहुत अधिक लिखा है। उन्होने विधिक प्रत्यक्षवाद के सिद्धान्त के विकास में उल्लेखनीय योगदान दिया।

परिचय

जन्म ३ मार्च सन्‌ १७९० ई. को इंग्लैंड के इप्सविच नामक स्थान में; माता-पिता के ज्येष्ठ पुत्र। जॉन सेना में भर्ती हुए और सन्‌ १८१२ ई. तक वहाँ रहे। फिर सन्‌ १८१८ ई. में वकील हुए और नारफोक सरकिट में प्रवेश किया।
जॉन ने सन्‌ १८२५ ई. में वकालत छोड़ दी। उसके बाद लंदन विश्वविद्यालय की स्थापना होने पर वह न्यायशास्त्र के शिक्षक नियुक्त हुए। विधिशिक्षा की जर्मन प्रणाली का अध्ययन करने के लिए वह जर्मन गए। वह अपने समय के बड़े-बड़े विचारकों के संपर्क में आए जिनमें सविग्नी, मिटरमायर एवं श्लेगल भी थे। आस्टिन के विख्यात शिष्यों में जॉन स्टुअर्ट मिल थे। सन्‌ १८३२ ई. में उन्होंने अपनी पुस्तक 'प्राविस ऑव जरिसप्रूडेन्स डिटरमिंड' प्रकाशित की। सन्‌ १८३४ ई. में आस्टिन ने इनर टेंपिल में न्यायशास्त्र के साधारण सिद्धान्त एवं अन्तरराष्ट्रीय विधि पर व्याख्यान दिए। दिसंबर, सन्‌ १८५९ ई. में अपने निवासस्थान बेब्रिज में मरे।
ऑस्टिन ने एक ऐसे संप्रदाय की स्थापना की जो बाद में विश्लेषणीय संप्रदाय कहा जाने लगा। उनकी विधि संबंधी धारणा को कोई भी नाम दिया जाए, वह निस्संदेह विशुद्ध विधि विधान के प्रवर्तक थे। आस्टिन का मत था कि राजनीतिक सत्ता कुलीन या संपत्तिमान्‌ व्यक्तियों के हाथों में पूर्णतया सुरक्षित रहती है। उनका विचार था कि सम्पत्ति के अभाव में बुद्धि और ज्ञान अकेले राजनीतिक क्षमता नहीं दे सकते। आस्टिन के मूल प्रकाशित व्याख्यान प्राय: भूले जा चुके थे जब सर हेनरी मेन ने, इनर टेंपिल में न्यायशास्त्र पर दिए गए अपने व्याख्यानों से उनके प्रति पुन: अभिरुचि पैदा की। मेन इस विचार के पोषक थे कि आस्टिन की देन के ही फलस्वरूप विधि का दार्शनिक रूप प्रकट हुआ, क्योंकि आस्टिन ने विधि तथा नीति के भेद को पहचाना था और उन मनोभावों को समझाने का प्रयास किया था जिनपर कर्तव्य, अधिकार, स्वतंत्रता, क्षति, दंड और प्रतिकार की धारणाएं आधारित थीं। आस्टिन ने राजसत्ता के सिद्धांत को भी जन्म दिया तथा स्वत्वधिकार के अंतर को समझाया।
सोमानन्द

सोमानन्द (875 – 925 ई) कश्मीर के शैव दर्शन के प्रमुख स्तम्भों में से एक थे।
वाई एम सी ए

वाई एम सी ए (यन्ग मेन्स क्रिश्चियन असोसिएशन) जिनेवा, स्विट्ज़रलैण्ड में स्थित एक विश्वव्यापी संगठन है जो १२५ राष्ट्रोंसे जूडा हुआ है। अंग्रेजी लोकोपकारी जॉर्ज विलियम्स ने इसकी स्थापना ६ जून १८४४ को लंदन में की थी।
मार्गा फॉलस्टिच

जीवन और कार्य

फॉलस्टिच का जन्म १९१५ में जर्मनी के वीमर के एक कैथोलिक परिवार में हुआ था। उनके दो-भाई बहन थे। १९२२  में उनका परिवार जेना चला आया, जहां फॉलस्टिच ने अपनी माध्यमिक विद्यालय की पढ़ाई की। १९३५  में हाई स्कूल से स्नातक होने के बाद उन्होंने यूरोप की ओप्टिकल और तकनीकी विशेषता वाले चश्मे बनाने वाले अग्रणी निर्माताओं में से एक स्कॉट एजी में स्नातक सहायक के रूप में प्रशिक्षण देना शुरू किया। अपने प्रारंभिक वर्षों में, उन्होंने पतली फिल्मों के विकास पर काम किया। तब किए गए मूल शोध के निष्कर्ष आज भी धूप के चश्में, विरोधी प्रतिबिंबित लेंस, और ग्लास फेकेड्स के निर्माण में उपयोग किए जाते है।
इस प्रतिभाशाली युवा महिला का करियर स्नातक सहायक से तकनीकी विशेषज्ञ,  फिर सहायक वैज्ञानिक और अंततः वैज्ञानिक के रूप में तेजी से बढ़ा. द्वितीय विश्व युद्ध में उनके मंगेतर की मृत्यु हो गई और तब से उन्होंने केवल अपने करियर पर ध्यान केंद्रित कर दिया। १९४२  में उन्होंने स्कॉट में काम करते हुए रसायन शास्त्र का अध्ययन किया। द्वितीय विश्व युद्ध के बाद बदली परिस्थितियों में वे अपनी पढ़ाई पूरी नहीं कर पायी। जेना सोवियत व्यवसाय क्षेत्र से संबंधित थी; हालांकि, दुनिया में सबसे उन्नत काँच बनाने की सुविधा जेना में थी और पश्चिमी सहयोगी इन जानकारियों को प्राप्त करना और उपयोग करना चाहते थे। इसलिए, स्कॉट एजी के ४१  विशेषज्ञों और प्रबंधकों को पश्चिमी क्षेत्र में लाया गया, जिसमें फॉलस्टिच भी शामिल थी।
स्कॉट एजी के लोग अपना काम जारी रख सके इसलिए १९४९  में लैंडशॉट में एक नई शोध प्रयोगशाला का निर्माण किया गया था। हालांकि, १९४८  में जेना से निर्माण स्थल हटाने के बाद और जर्मनी के विभाजन के बाद यह निर्णय लिया गया था कि शॉट एजी के 
४१  कांच बनाने वालों के लिए मेनज़ में एक नया संयंत्र बनाया जाएगा। १९५२  में मेनज़ नियस्ताद ("नया शहर") के बाहरी क्षेत्र में नया संयंत्र खोला गया। यहां मार्गा फॉलस्टिच ने माइक्रोस्कोप और दूरबीन के लिए लेंस पर विशेष ध्यान देने के साथ नए ऑप्टिकल चश्मे के अनुसंधान और विकास पर काम करना जारी रखा। 
फाउलस्टिच को हलके लेंस एसएफ ६४  के आविष्कार के लिए अंतरराष्ट्रीय मान्यता मिली, जिसके लिए उन्हें १९७३  में सम्मानित किया गया।  ४४  साल तक स्कॉट एजी में काम करने के बाद १९७९ में वे सेवानिवृत्त हुईं। उन्होंने अगले वर्षों में दूरदराज के देशों की यात्रा की, लेकिन वे ग्लास सम्मेलनों में व्याख्यान और प्रस्तुतियां देती रही। १  फरवरी १९९८  में ८२  वर्ष की आयु में उनकी मृत्यु हुई।
उनकी १०३  वीं जयंती पर, खोज इंजन गूगल द्वारा एक विशेष डूडल के साथ उन्हें सम्मानित किया गया।
गीता और संजय चोपड़ा अपहरण मामला

अपहरण

इन बच्चों को 26 अगस्त 1978 से गुमशुदा पाया गया और इनके शव 29 अगस्त 1978 को मिले थे। चिकित्सा-परीक्षा से पुष्टि हुई कि गीता के साथ बलात्कार किया गया था। यह बाद में पता चला कि एक रेडियो शो में भाग लेने के लिए यह लोग कनॉट प्लेस के पास ऑल इंडिया रेडियो स्टेशन के लिए जाने के लिए धौला कुआं के पास रिज रोड से एक वाहन से सवारी रहे थे कि उनका अपहरण कर लिया गया। इन बच्चों को संघर्ष करते देखा गया था जबकि इनके अपहरणकर्ता सरसों के रंग की फिएट तेज़ी से ले जा रहे थे। एक चश्मदीद गवाह ने उस कार का कुछ दूर तक पीछा भी किया। इस कार का हरियाणा नम्बरप्लेट HRK 8930 था। बाद में पता चला कि यह एक चोरी की कार थी, कार में खून के धब्बे मामले में इस्तेमाल फोरेंसिक साक्ष्य का हिस्सा बने थे।

अदलती फ़ैसला

दोनों अपराधियों को दोषी पाया और मौत की सजा सुनाई गई थी। दोनों को बाद में फांसी पर लटका दिया गया था।

प्रभाव

1978 में भारतीय बाल कल्याण परिषद ने 16 से कम आयु के बच्चों के लिए दो वीरता पुरस्कार संजय चोपड़ा पुरस्कार और गीता चोपड़ा पुरस्कार की घोषणा की जिन्हें राष्ट्रीय वीरता पुरस्कार के साथ हर साल दिया जाता है। गाजियाबाद में स्कूल गीता-संजय पब्लिक स्कूल के नाम से स्थापित किया गया है।

फिल्म और साहित्य

इस कहानी को सोनी एंटरटेनमेंट टेलीविजन पर भंवर धारावाहिक की एक कड़ी में चित्रित किया गया था। गीता के पिता की भूमिका अनंग देसाई ने निभाई जबकि रंगा का किरदार मोहन गोखले ने पर्दे पर प्रस्तुत किया।
यह कहानी सावधान इंडिया @ 11 के एक एपिसोड में भी चित्रित किया गया था।
डॉ. रविंदर रवी

जीवन

रवी का जन्म 1943 में लुधियाना जिले के गांव किला हांस में हुआ। उसने स्नातक की उपाधि गवर्नमेंट कॉलेज, लुधियाना से प्राप्त की। इस के बाद वे पंजाबी युनिवर्सिटी, पटियाला आ गए। पंजाबी युनिवर्सिटी से पी एच डी पद हासिल करने वाला वह पहला विद्यार्थी था। उस ने 'पंजाबी राम-काव्य' पर अपना अनुसंधान प्रबंधन लिखा। यहाँ पंजाबी युनिवर्सिटी के पंजाबी विभाग में ही शिक्षक के रूप में उसकी नियुक्ति हो गी। पंजाबी युनिवर्सिटी के शिक्षकों के संगठन 'पंजाबी युनिवर्सिटी शिक्षक संघ (पूटा) में सक्रिय रूप से काम करते हूए वे इसका महासचिव चुना गया और अपने जीवन के आखिरी क्षण तक वे शिक्षकों के संघ की गतिविधियों में सक्रिय रूप से काम करते रहे। इसी तरह वह पंजाब विश्वविद्यालय, चंडीगढ़ सीनेट के सदस्य चुने गए थे। वे पंजाबी लेखकों के उत्कृष्ट संगठन 'केंद्रीय पंजाबी लेखक सभा महासचिव रहे और पंजाब में लेखकों में प्रगतिशील की नई लहर को जन्म दिया। उस ने  पंजाब के गांवों और कस्बों के साहित्यिक संगठनों में जा कर रचना प्रक्रिया और साहित्यिक सिद्धांतकारी के बारे में कई भाषण दिए। इस तरह से वह साहित्य-चिंतन-अध्ययन और साहित्य सृजन के बीच बढ़ रही खाई को कम करने के गंभीर प्रयास किये। पंजाब संकट के दिनों में उसने लेखकों में प्रगतिशील धर्मनिरपेक्ष विचारधारा का प्रचार प्रसारण किया। पंजाब संकट के शीर्ष के दिनों में वह अपने धर्मनिरपेक्ष सोच पर दृढ़ता से पहरा दिया और पंजाबी विश्वविद्यालय में खालिस्तान की विचारधारा की खाड़कू-अल्ट्रा प्रवृत्ति को बढने से रोका। अपनी इस प्रतिबद्धता के कारण उसे, आपना बलिदान देना पढ़ा। 19 मई 1989 को उनके घर में ही खालिस्तानी आतंकवादियों ने गोली मार कर उसकी हत्या कर दी। उसकी यादों को ज़िंदा रखने के लिए उनके प्रशंसकों ने 'डॉ. रविंदर रवी मेमोरियल ट्रस्ट, पटियाला' की स्थापना कर ली, जो हर वर्ष पंजाबी आलोचना और चिंतन के क्षेत्र में योगदान के लिए डॉ. रविंदर रवी पुरस्कार' प्रदान करता है।  इसी तरह, पंजाबी विश्वविद्यालय के एक शिक्षक मंच ने उनके नाम पर 'डॉ. रविंदर सिंह रवी मेमोरियल लेक्चर' भी शुरू किया है।  कुछ साल पहले पंजाबी विश्वविद्यालय के पंजाबी विभाग द्वारा भी 'डॉ. रविंदर सिंह रवि मेमोरियल लेक्चर सीरीज' शुरू करने का निर्णय किया गया था।

योगदान

डॉ. रविंदर सिंह रवी पंजाबी साहित्यिक आलोचना की दूसरी पीढ़ी के प्रमुख मार्क्सवादी आलोचक थे। उनकी रुचि साहित्य, सिद्धांत और कविता के क्षेत्र में ज़ियादा थी। इसके अलावा उस ने पंजाबी संस्कृति के सौंदर्यशास्त्र और पंजाबी भाषा के विकास की समस्याओं के बारे में बहुत मौलिक विचार प्रस्तुत किये।वे पंजाबी के शायद एक ही ऐसा आलोचक है जिसने उस आलोचना प्रणाली के बारे में एक मुक्न्म्ल किताब लिखी जिस के प्रति उसका दृष्टिकोण आलोचनातमक था। पंजाबी में आम रूप में साहित्यिक आलोचना प्रणालियों के बारे में लिखी गई पुस्तकों वर्णनात्मक और प्रशंसात्मक हैं क्योंकि यह उन आलोचना प्रणालियों के समर्थकों या अनुयायियों द्वारा लिखी गई हैं। रवी ने नवीन अमेरिकी आलोचना प्रणाली के मुख्य विचारकों क्लीन ब्रूक्स, विम्सैट, एलन टेट और आई ए रिचर्ड्स की रचनाएँ का आलोचनातमक विश्लेषण किया है और साहित्यिक पाठ के अध्ययन में इन विचारकों की अवधारणाओं और मॉडलों की प्रासंगिकता के सवाल को निपटने की कोशिश की है।
भिकियासैंण

भिकियासैंण रामगंगा नदी के किनारे पर उत्तराखण्ड राज्य के अन्तर्गत कुमांऊँ क्षेत्र के अल्मोड़ा जिले में स्थित है। यह एक शहर तथा अल्मोड़ा जिले की भिक्यासैंण तहसील का मुख्यालय है, जिसके अन्तर्गत अल्मोड़ा जिले के 376 गॉंव आते हैं।

इतिहास

भिकियासैंण एक गॉंव, शहर तथा तहसील होने के साथ-साथ कुमाऊँ के इतिहास का गवाह भी है।
भयारा

भयारा गाँव व्यवसाय यातायत के साधन शिक्षा मस्जिद जमींदारी
[[चित्र:
भयारा गाँव
भयारा गाँव भारत के उत्तर प्रदेश राज्य के बाराबंकी जिले में स्थित है | ये गाँव बाराबंकी मुख्य शहर से २० किलोमीटर दूर स्थित है और राजधानी लखनऊ से लगभग ४३ किलोमीटर दूर है | विधानसभा क्षेत्र जैदपुर का यह गाँव एक १२ गाँव की पंचायत के रूप में जाना जाता है | ये ब्लाक मसौली का एक गाँव है जिसका थाना जहांगीराबाद एवं तहसील नवाबगंज है| गाँव में ही एक पोस्ट ऑफिस भी है जिसका पिनकोड २२५२०४ है | भयारा पंचायत १२ गाँव का एक संग्रह है जिसमे भयारा, खैरातीपुर, निबहा, लोहरवा, कटहली, रुस्तमपुर, बांसभारी, चंदना, सखमदा, कटरा, चपरी आदि गाँव शामिल हैं | गाँव में एक पंचायत घर है | और इसी पंचायत घर में आर्याव्रत ग्रामीण बैंक है |
व्यवसाय
गाँव का मुख्य व्यवसाय खेती पर निर्भर है | यहाँ पर मुख्य रूप से धन, गेहूं, पिपरमिंट, सरसों आदि की खेती की जाती है| गाँव की मुस्लिम आबादी मुख्यरूप से आम की खेती पर निर्भर हैं | गाँव मे किदवई लोगों के आम के बहुत बड़े बड़े बड़े बाग हैं | और इन बागों की संख्या अधिक होने के कारण इनके नाम भी रखे गए हैं जो बड़े बाग हैं उनमे नौ लखा, रौज़ा और चौदहा बाग प्रमुख हैं | गाँव में हफ्ते का एक बाजार भी बुधवार को लगता है |
यातायत के साधन
यातायात के साधन के लिए त्रिलोकपुर गाँव से बस भयारा होते हुए बाराबंकी जाती है | ये दिन में ३ बार मिलती बाकि टाइम टैक्सी मसौली तक मिलती है उसके बाद गोंडा रोड से बसे मिल जाती हैं |

शिक्षा
शिक्षा के लिए गाँव में एक मदरसा है और कटहली गाँव में एक प्राथमिक विद्यालय और एक माध्यमिक विद्यालय है इसके अलावा चंदना गाँव में एक प्राथमिक विद्यालय है | साथ ही गाँव और कई सरे गैर सरकारी विद्यालय भी हैं| उच्च शिक्षा के लिए ५ किलोमीटर दूर रफ़ी मेमोरिअल इंटर कॉलेज भी है | और बाराबंकी में डिग्री कॉलेज है |
मस्जिद
गाँव में दो मस्जिद हैं जिसमे एक बड़ी मस्जिद के नाम से जनि जाती है और दूसरी छोटी मस्जिद के नाम से, छोटी मस्जिद जोकि मदरसे के करीब ही स्थिति है और वहां जुमे की नमाज़ को छोड़कर बाकि सारी नमाजे होती हैं | बड़ी मस्जिद जोकि अलीम किदवई के घर के पीछे स्थिति वहां सारी नमाजों के साथ ही जुमे की नमाज भी होती है ये मस्जिद काफी खूबसूरत बनवाई गयी है| इसके अलावा गाँव का एक ईदगाह भी है जो चंदना गाँव के पास स्थित है और यहाँ ईद उल फ़ित्र और ईद उल अजहा की नमाज़ अदा की जाती है |
जमींदारी
गाँव पहले ज़मींदारों के हाथ में था | यहाँ के मुख्य ज़मीनदार रऊफ किदवई, जुबेर किदवई, उस्मान किदवई और उनके परिवार के लोग थे | इसके अलावा एक और परिवार था जोकि आरिफ किदवई के परिवार के नाम से जाना जाता था लेकिन ज़मींदारी प्रथा समाप्त होने के बाद धीरे धीरे इनके परिवार का वर्चस्व भी समाप्त हो गया | वैसे तो इन परिवारों की इज्जत आज भी गाँव के लोग करते हैं | जैसे जैसे इनका वर्चस्व कम होता गया या इनके परिवारों के बच्चों की पढाई की बात आने लगी तो इनमे से ज्यादा तर लोगों ने अपना गाँव छोड़कर शहर में बस गए | अब गाँव में सिर्फ अलीम किदवई, फारान किदवई, उसामा किदवई और आरिफ किदवई के परिवार में सिर्फ सईद किदवई ही गाँव में रहते हैं और अपने ज़मीन और बागों की देखभाल करते हैं | इसके अलावा यासिर अराफात किदवई उर्फ़ अर्फू किदवई भी कभी कभी अपने गाँव आ जाते हैं |
मृणाल ठाकुर

व्यक्तिगत जीवन

उनका जन्म एक मराठी परिवार में हुआ था। इनकी एक बड़ी बहिन और एक भाई है। उन्होंने अपनी शिक्षा टीवायबीएमएम (पत्रकारिता) में के सी कॉलेज से पूरी की थी।

करियर

कॉलेज में प्रवेश लेने के दौरान वह स्टार प्लस के धारावाहिक मुझसे कुछ कहती... ये खामोशियाँ से पदार्पण किया था। उन्होंने मोहित सहगल के विपरीत गौरी भोसले के रूप में किरदार निभाया था। उसके बाद उन्होंने स्टार प्लस के एक और धारावाहिक हर युग में आयेगा एक अर्जुन में एक पत्रकार की भूमिका निभाई। इसके अलावा उन्होंने बरुन सोबती के साथ दो फूल चाल माली नामक एक हिंदी नाटक में भी मेजबानी की थी, जिसे मनोज वर्मा और इस प्यार को क्या नाम दूं की टीम ने निर्देशित किया था। यह २० अप्रैल २०१३ को दुबई में हुआ था। उन्होंने ज़ी टीवी के धारावाहिक कुमकुम भाग्य में अरजित तनेजा के विपरीत मुख्य भूमिका निभाई थी।
उन्होंने मराठी फिल्मों में भी जाने की कोशिश की। जबकि उन्होंने अब तक हेल्लो नंदन, विट्टी दंदु, सुरज्या और रंगकर्मी में अभिनय किया है। ठाकुर जो ऋतिक रोशन के साथ सुपर ३० फिल्म में मुख्य किरदार निभाती हुई नजर आने वाली है। सुपर ३० जो पटना के विद्वान आनंद कुमार के जीवन पर आधारित है, जो हर साल आईआईटी-जेईई प्रवेश परीक्षा के लिए ३० योग्य, आर्थिक रूप से पिछड़े छात्रों को सफलता के साथ प्रशिक्षित करते है। हालांकि मृणाल ठाकुर ने इसी वर्ष इंडो-अमेरिकन फिल्म लव सोनिया से डेब्यू किया। इस फिल्म में ठाकुर ने एक छोटा सा किरदार निभाया है जो वैश्विक स्तर के ह्युमन ट्रैफिकिंग के मुद्दे को बाहर लाती है। इसमें वो एक गांव की लड़की का किरदार निभाती है, जो फिल्म में ग्लोबल सेक्स के धंधे में फंस जाती है।
लारेन्स फेर्लिंघेट्टि

लारेन्स फेर्लिंघेट्टि (२४ मार्च १९१९) अमेरिका के प्रख्यात कवि, अनुवादक, चित्रकार, नाट्यकार और उदारनैतिक भाविक हैं। पचासके दशकमें उनहोने सिटि लाइटस बुकस प्रकाशन संस्था कि स्थापना की, कैलिफोरनियाके संफ्रांन्सिस्को मे। उस रास्ते का नाम अभि जैक केरुयक ऐलि के नाम से जाना जाता है। उनके प्रकाशन संस्था से ही बीट कवि, लेखक एवम नाट्यकारों का पहला किताब प्रकाशित हुये थे, यंहा तक कि गिंसबर्गके हाउल उनके यहां से प्रकाशित होने पर उसपर जो अश्लीलता का मुकदमा हुया था वह भी लारेन्स फेर्लिंघेट्टिको ही झेलना पडा था। वे जाने जाते हैं उनका पहला काव्यग्रन्थ ए कोनि आइलैन्ड ऑफ दि माइन्ड के कारण जो अब तक दस भाषायों में अनुदित हुये हैं और जिसकी दस लाख से भी ज्यादा कापि अब तक बिक चुके हैं। भारतीय भुखी पीढी आंदोलनकारीयाँ के लेखन भी वह प्रकाश कर चुके हैं। मलय रायचौधुरी के खिलाफ जब साठके दशकमें मुकदमा चला था तब वे उनकि कविता प्रकाशित कर अमेरिका के पाठकॉके सामने लाये थे।
चन्द्रगुप्त मौर्य के पूर्वज

चन्द्रगुप्त मौर्य , मौर्यवंश के संस्थापक थे। उन्होने नन्दवंश के धनानन्द के षासन का अन्त किया।
उनके जन्म तथा पूर्वजों के सम्बन्ध में कई तरह के मत हैं।
सांडेराव

लोकेशन

सांडेराव फालना रेलवे स्टेशन से १३ किलोमीटर की दूरी पर है '  यहां हर वक़्त टैक्सियां और बसें उपलब्ध रहती है '
रियांग

रियांग, भारत की एक प्रमुख जनजाति हैं।
उत्तर प्रदेश संगीत नाटक अकादमी पुरस्कार

उत्तर प्रदेश संगीत नाटक अकादमी यह उत्तर प्रदेश राज्य सरकार के अंतर्गत संस्कृति विभाग की प्रमुख शाखा है। उत्तर प्रदेश संगीत नाटक अकादेमी प्रत्येक वर्ष कला व साहित्य में उत्कृष्ट कार्य करने वाले को अकादेमी पुरस्कार से सम्मानित किया जाता है।

अकादमी पुरस्कार

इस पुरस्कार में प्रतीक चिन्ह ,शाल एवम रुपये १०.००० दिए जाते हैं।
वैशाख अमावास्या

वैशाख अमावास्या भारतीय पंचांग  के अनुसार द्वितीय माह की तीसवी तिथि है, वर्षान्त में अभी ३०० तिथियाँ अवशिष्ट हैं।
कंघा

कंघा या कंघी (comb) वह युक्ति है जिससे बाल एवं अन्य रेशों की सफाई की जाती है या उन्हें सीधा किया जाता है। पुरातत्वविदों द्वारा पाये गये सबसे पुराने सामानों में कंघा भी एक है। फारस के उत्खननों में कोई ५००० वर्ष पुराने एवं अत्यन्त उन्नत (refined) कंघे मिले हैं।
अंकोला

विवरण

अंकोला अरब सागर से तटस्थ है और यहाँ कई बालूतट (बीच) हैं। "अंकोला" नाम यहाँ तट के साथ स्थित पहाड़ियों पर उगने वाले और पवित्र माने जाने वाले एक क्षुप पर पड़ा है। यह शहर स्थानीय आम व काजू के उत्पादन के लिए प्रसिद्ध है।
ओड़िआ लिपि

वर्ण

ओड़िआ लिपि द्वारा लिखने के लिये उपयुक्त वर्ण-मात्रा-संख्याएँ 
स्वर

ଅ ଆ ଇ ଈ ଉ ଊ ଋ ୠ ଌ ୡ ଏ ଐ ଓ ଔ
मात्रा

଼ ଽ ା ି ୀ ୁ ୂ ୃ ୄ େ ୈ ୋ ୌ ୍ ଁ ଂ ଃ
व्यंजन

କ ଖ ଗ ଘ ଙ ଚ ଛ ଜ ଝ ଞ ଟ ଠ ଡ ଢ ଣ ତ ଥ ଦ ଧ ନ ପ ଫ ବ ଵ ଭ ମ ଯ ର ଳ ୱ ଶ ଷ ସ ହ ୟ ଲ
संख्या

୦୧୨୩୪୫୬୭୮୯
भट्ट बहियाँ

भाट लोग अपने समकालीन घटनाओं एवं शासकों की वंशावली लिखकर उसे सहेजकर रखते थे, जिसे भाट बही या भट्ट बही कहा जाता है। सिख इतिहास में इनका विशेष महत्व है क्योंकि इन बहियों से गुरु गोविन्द सिंह द्वारा लड़े गए युद्धों की तिथि निश्चित करने में मदद मिलती है और उनके जीवन के बारे में बहुत सी जानकारी मिलती है।
वर्दी (फ़िल्म)

संक्षेप

लालचंद (कादर खान) को इंस्पेक्टर वर्मा (विनोद मेहरा) ने गिरफ्तार कर लिया और इसलिए उसने इसका बदला लेने की कसम खाई। वह उसके एकमात्र बेटे का अपहरण करके ऐसा करता है, और बाद में वर्मा को सूचित करता है कि उसने उसके बेटे को मार डाला है। लालचंद को पकड़ने की प्रक्रिया में, हवलदार भगवान सिंह (धर्मेन्द्र) वर्मा के जीवन को बचाकर मारा जाता है। वर्मा और उसकी पत्नी शांति (अंजना मुमताज़) भगवान के पुत्र अजय को अपने ही के रूप में पालती है। सालों बाद अजय (सनी देओल) बड़ा होकर एक पुलिस इंस्पेक्टर बन गया है और वर्मा अब आयुक्त है। लालचंद को रोकने के लिए वे एक साथ हो जाते हैं, जो अब देश में आतंकवादी गतिविधियों करता है और अंतरराष्ट्रीय स्तर का अपराधी बन गया है। वह वर्मा के बेटे को भी ढूंढते, जो उन्हें पता चला कि वे अभी भी जिंदा हैं, लेकिन अपराध का जीवन जीता है।
ईनाडू

ईनाडू : तेलुगु भाषा का एक प्रमुख समाचारपत्र है। जिसका प्रकाशन रामोजी ग्रुप करता है। रामोजी राव इसके संपादक हैं। यह भारत का चौथा सबसे बड़ा समाचारपत्र है।
पीटर महान

पीटर महान या प्रथम (रूसी: Пётр Великий प्योत्र् वेलीकिय्, Пётр Первый प्योत्र् पेर्विय् ; 30 मई 1672 - 28 जनवरी 1725) — सन् 1682 से रूस का ज़ार तथा सन 1721 से रूसी साम्राज्य का प्रथम सम्राट। वह इतिहास के सबसे विश्वविख्यात राजनीतिज्ञों में से एक था। उसने १८वीँ शताब्दी में रूस के विकास की दिशा को सुनिश्चित किया था। उसका नाम इतिहास में ‘एक क्रांतिकारी शासक’ के रूप में दर्ज है। 17 वीं सदी के उत्तरार्द्ध में उनके द्वारा शुरू किये गए राजनीतिक और आर्थिक rup seडाली। इस क्रांतिकारी सम्राट की छत्रछाया में रूस रूढ़िवाद और पुरानी परम्पराओं की बेडियाँ तोड़ कर एक महान यूरोपीय शक्ति के रूप में उभरा। पीटर प्रथम ने सुधारों के किसी भी विरोधी को नहीं बख्शा, यहाँ तक कि अपने बेटे राजकुमार अलेक्सई को भी नहीं।
दशरूपकम्

दशरूपकम् नाट्य के दशरूपों के लक्षण और उनकी विशेषताओं का प्रतिपादन करनेवाला ग्रंथ है। अनुष्टुप श्लोकों द्वारा रचित दसवीं शती का यह ग्रंथ धनंजय की कृति है। रचनाकार ने भरत मुनि के नाट्यशास्त्र से बहुत से विचार लिये हैं। दशरूपकम में कुल चार अध्याय हैं जिन्हें 'आलोक' कहा गया है।

परिचय

धनंजय कृत दशरूप और उस पर धनिककृत अवलोक नाट्यालोचन पर सर्वमान्य ग्रंथ है। कारण, दशरूप में दिए हुए लक्षणों का उद्धरण प्राय: सभी प्राचीन व्याख्याकारों द्वारा दिए हुए सर्वत्र दृष्टिगोचर होते हैं। अवलोक के अतिरिक्त दशरूपक पर एक और प्राचीन टीका बाहुरूप मिश्र द्वारा प्रणीत उपलब्ध है जो अद्यापि अमुद्रित ही है। 
आज "दशरूपक" नामक ग्रंथ अनेक संस्करणों में उपलब्ध है : सर्वप्रथम इसका संस्करण कलकत्ता से "बिब्लोथिका इंडिका" ग्रंथमाला के अंतर्गत फ़िट्ज़ एडवर्ड हॉल द्वारा संपादित ई. सन् 1865 में प्रकाशित हुआ जिसका केल प्रतिरूपमात्र जीवानंद विद्यासागर द्वारा संपादित संस्करण है जो कलकत्ता से सन् 1878 ई. में प्रकाशित हुआ था। अवलोक सहित दशरूप का एक और संस्करण निर्णयसागर, बंबई से प्रकाशित है जिसका पाठ अतिशुद्ध माना जाता है। यह परब द्वारा संपादित सर्वप्रथम सन् 1897 ई. में प्रकाशित हुआ था। गुजराती मुद्रणालय, बंबई से सन् 1914 ई. में सुदर्शनाचार्य द्वारा प्रणीत नवीन टीका, "प्रभा" के साथ "सावलोक दशरूप" का प्रकाशन हुआ। सबसे अर्वाचीन प्रकाशन चौखंभा संस्करण है जिसमें मूल ग्रंथ के साथ उसका हिंदी अनुवाद भी दिया गया है। इससे कुछ पूर्व सन् 1942 ई. में गोंडल (काठियावाड़) से दशरूप के प्रथम प्रकाश मान का अवलोक और अंग्रेज़ी अनुवाद सहित प्रकाशन हुआ है। इन भारतीय संस्करणों के अतिरिक्त एक वैदेशिक संस्करण डॉक्टर जॉर्ज हाल संपादित कोलंबिया विश्वविद्यालय से सन् 1912 ई. में प्रकाशित हुआ है जिसमें रोमन लिपि में केवल दशरूप तथा उसका अंग्रेजी भावानुवाद और सूक्ष्म टिप्पणियाँ दी गई हैं। संभवत: आज उपलब्ध संस्करणों से कोई भिन्न "दशरूप" का उपवृंहित पाठ प्राचीन व्याख्याकारों के काल में प्रचलित था; कारण, रुचिपति, जगद्धर जैसे विद्वानों द्वारा स्वनिर्मित टीकाओं में दशरूप से उद्धृत जिन अंशों का उल्लेख किया गया है वे उपलब्ध दशरूप के किसी भी संस्करण में नहीं पाए जाते।
धनंजयकृत "दशरूप" की प्रतिपादन शैली सुगम एवं पुष्टार्थ है। यह ग्रंथ संक्षिप्त होते हुए भी विषय का सांगोपांग विवेचन करता है। इसमें चार प्रकाश हैं जिनमें क्रमश: वास्तु (plot), नेता (नायक/नायिका) एवं रसों का सविस्तार विवरण है। अंतिम प्रकाश में रसास्वादन की प्रक्रिया को स्फुट करते हुए धनंजय ने रसप्रतीति को व्यंजना से गम्य नहीं माना है, प्रत्युत उसे वाच्यवृत्ति का ही विषय माना है (दशरूपकम् खण्ड 4-27) काव्य नाट्य के साथ रसादि का संबंध भावक भाव्य का है। दशरूपकार ने अभिनेता में भी काव्यार्थ भावना से जनित रसास्वाद की संभाव्यता स्वीकृत की है। मौलिक रूप से दशरूप की यह सैद्धांतिक विशेषता है। नाट्य तत्वों की परिभाषा में भी दशरूप के लक्ष्यलक्षण भरत के अभिप्राय से अनेकत्र भिन्न है जिससे प्रतीत होता है कि धनंजय की उपजीव्य सामग्री भरत से इतर कहीं और होगी।
हिन्दूताश दर्रा

हिन्दूताश दर्रा (अंग्रेजी: Hindutash Pass) या हिन्दूताग़​ दर्रा मध्य एशिया में चीन द्वारा नियंत्रित शिनजियांग क्षेत्र में स्थित कुनलुन पर्वतों का एक ऐतिहासिक पहाड़ी दर्रा है। यह काराकाश नदी की घाटी में स्थित कंगशेवार​ नामक एक उजड़ी हुई बस्ती को योरुंगकाश नदी की घाटी में स्थित पूषा नामक शहर से जोड़ता है और आगे चलकर यही सड़क महत्वपूर्ण ख़ोतान तक जाती है।

नाम का अर्थ

शिनजियांग की स्थानीय उईग़ुर भाषा में 'हिन्दू ताश' का मतलब 'भारतीय पर्वत' या 'भारतीय शिला' होता है। यह दर्रा भारतीय-प्रभावित ख़ोतान राज्य को लद्दाख़ के ज़रिये भारत की मुख्यभूमि से जोड़ता था, जिस से इसका नाम पड़ा है।

विवरण

हिन्दूताश दर्रा पूर्वी कुनलुन शृंखला में स्थित है जहाँ दो अन्य महत्वपूर्ण दर्रे भी मौजूद हैं - संजू दर्रा और इल्ची दर्रा। संजू दर्रा शाहीदुल्ला खेमे के पास है और हिन्दूताश दर्रे से पश्चिमोत्तर में है जबकि इल्ची दर्रा हिन्दूताश से दक्षिण-पूर्व में है। यह पूरा क्षेत्र भारत के अक्साई चीन इलाक़े से उत्तर और पूरोत्तर में पड़ता है, जो वर्तमान में चीन के क़ब्ज़े में है। १८५७ में जर्मन खोजयात्री रॉबर्ट श्लागिंटवाईट (Robert Schlaginweit) ने सुम्गल नामक एक खेमे से चलकर यह दर्रा पार किया था और इसका ब्यौरा देते हुए कहा था कि यह लगभग १७,३७९ फ़ुट (५,४५० मीटर) कि ऊँचाई पर है और इसके शिकार पर तीखी ढलान पर एक हिमानी (ग्लेशियर) स्थित है जिसमें कई बर्फ़ीली खाइयाँ हैं।
तेरे ते

तेरे ते  एक  पंजाबी पॉप गुरु रंधावा इक़का सिंह द्वारा सिंगल, २६ नवंबर २०१ [को  टी-सीरीज़ द्वारा जारी किया गया है।

पृष्ठभूमि

इस गीत को गुरु रंधावा और इकका सिंह ने गाया है, और वीका द्वारा संगीत दिया गया है।  संगीत वीडियो में ज़ारा यसमिन भी है,… 26 नवंबर 2018 को टी-सीरीज़ (कंपनी) द्वारा जारी   किया  यूट्यूब  पर और अन्य संगीत स्ट्रीमिंग सेवाओं के माध्यम से। वत्सल चेवली @ कॉमेडियन स्टूडियो द्वारा समर्थित किया 
एक साक्षात्कार में;  गुरु रंधावा से पता चलता है: "हमने पहली बार विशेष विएफएक्स साथ मुंबई के एक स्टूडियो में इस गाने की शूटिंग की।" साक्षात्कार में;  गुरु रंधावा से पता चलता है: "हमने पहली बार विशेष विएफएक्स के साथ मुंबई के एक स्टूडियो में इस गाने की शूटिंग की।"

रिसेप्शन

गाने के म्यूजिक वीडियो को रिलीज होने के 24 घंटों में 33 मिलियन व्यूज मिले।